Publication: Magyar Közlöny
Issue: MK-1998-85 (Year: 1998, Number: 85)
Era: 1990-2004
Section: 4/1997. (I. 22.) Korm. rendelet határozza meg, s ez nem
Paragraph Index: 143

4/1997. (I. 22.) Korm. rendelet határozza meg, s ez nem tartalmaz felhatalmazást az önkormányzatok számára további helyi rendeleti szabályozásra. A belkereskedelem fogalmi körbe tartozó tevékenységet folytató üzletek esetében tehát törvény, illetőleg törvényi felhatalmazás alapján kormány- és miniszteri rendeletek szabályozzák a szeszes ital forgalmazásának feltételeit és szabályait, és nem adnak további felhatalmazást arra, hogy az önkormányzat e körben még további helyi rendeletet alkosson. Ezzel a központi jogalkotó azt juttatta kifejezésre, hogy a tárgykörben elegendőnek tartja a maga által adott szabályozást. Az Alkotmánybíróság megállapítja, hogy e tárgykörben az önkormányzat nem rendelkezik a Jat. 10. §-ában meghatározott rendeletalkotási jogkörrel, ezért az Ör. alkotmányellenes rendelkezéseit a rendelkező részben foglaltak szerint megsemmisítette.

Source: https://magyarkozlony.hu/hivatalos-lapok/c58dfd2ce1b4102ede7944f567869fbc618b3580/dokumentumok/104a4127216974e0d61eded05332b0da0549e2cd/letoltes